BBC tuzgan 100 nufuzli ayol ro‘yxatidan o‘zbekistonlik ayol joy oldi

Samarqand davlat universiteti geografiya kafedrasi o‘qituvchisi Leyla Belyalova BBC talqini bo‘yicha 2018 yilda dunyodagi 100 nafar eng ta’sirli va nufuzli ayollar ro‘yxatidan joy oldi.
61 yoshli Leyla Belyalova (rasmda 13-raqamda) O‘zbekistonning tog‘li ekotizimlarini asrash va turli qushlar, jumladan yirtqichlarni himoya qilish ustida ish olib bormoqda.
O‘zbekiston vakilasidan tashqari, ro‘yxatga sobiq Ittifoq mamlakatlaridan qizlar uchun Kosmik maktabga boshchilik qilayotgan 18 yoshli qirg‘izistonlik Alina Anisimova, ikki rossiyalik — bolaligida tanasining qariyb 50 foizi kuyish jarohatini olgan 18 yoshli model Svetlana Alekseyeva hamda bolalikdan miya falajligi bilan yashab kelayotgan yozuvchi Tamara Cheremnova ham kiritilgan.

Bundan tashqari, yomg‘ir suvidan energiya olish bilan shug‘ullanuvchi Rainergy kompaniyasi asoschisi ozarbayjonlik 16 yoshli tadbirkor qiz Reyxan Jamalova hamda 63 yoshida model bo‘lgan ukrainalik 66 yoshli musiqa o‘qituvchisi Larisa Mixalsova ham reytingdan joy oldi.
BBC 100 Women har yili dunyodagi eng nufuzli ayollarini aniqlaydi. 2018 yilda unga dunyoning 60 mamlakatidan 15dan 94 yoshgacha bo‘lgan ayollar kiritildi. Ular orasida davlatlar rahbarlari, kashfiyotchilar va kashfiyotchilar, shuningdek oddiy ishchilar ham bor.